

**ผ.ถ. ๑**

**ประกาศผู้อำนวยการการเลือกตั้งประจำเทศบาลตำบลชะมาย**

**อำเภอทุ่งสง จังหวัดนครศรีธรรมราช**

**เรื่อง ให้มีการเลือกตั้งนายกเทศมนตรีตำบลชะมาย**

 ด้วยนายกเทศมนตรีตำบลชะมาย พ้นจากตำแหน่งเมื่อถึงคราวออกตามวาระในวันที่ ๖ ตุลาคม ๒๕๕๔ ตามมาตรา ๔๘ ปัญจทศ (๑) แห่งพระราชบัญญัติเทศบาล พ.ศ.๒๔๙๖ แก้ไขเพิ่มเติมถึง(ฉบับที่ ๑๓) พ.ศ.๒๕๕๒

 อาศัยอำนาจตามความในมาตรา ๘ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕ และข้อ ๗ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๕๔ โดยความเห็นชอบของคณะกรรมการการเลือกตั้งประจำจังหวัดนครศรีธรรมราช ในการประชุมครั้งที่ ๑/๒๕๕๕ เมื่อวันที่ ๕ เดือนมกราคม พ.ศ. ๒๕๕๕ จึงประกาศให้มีการเลือกตั้งนายกเทศมนตรีตำบลชะมาย ดังต่อไปนี้

 ๑. วันเลือกตั้ง วันที่ ๑๒ เดือนกุมภาพันธ์ พ.ศ. ๒๕๕๕

 ๒. ระยะเวลาสมัครรับเลือกตั้ง ตั้งแต่วันที่ ๙ เดือนมกราคม พ.ศ. ๒๕๕๕ ถึงวันที่ ๑๓ เดือนมกราคม พ.ศ. ๒๕๕๕ เวลา ๐๘.๓๐ น. ถึงเวลา ๑๖.๓๐ น.

 ๓. สถานที่รับสมัคร อาคารอเนกประสงค์โรงเรียนบ้านหนองหว้า

 ๔. จำนวนนายกเทศมนตรีตำบลชะมาย ที่จะมีการเลือกตั้ง ทั้งสิ้น ๑ คน

 ๕. การเลือกตั้งให้ถือเขตของนายกเทศมนตรีตำบลชะมายเป็นเขตเลือกตั้ง

 ๖. เขตเลือกตั้ง มีจำนวน ๑ เขตเลือกตั้ง พื้นที่ที่อยู่ในเขตเลือกตั้งเทศบาลตำบลชะมายทั้งหมด

 ๗. หลักฐานการสมัครรับเลือกตั้ง ประกอบด้วย

 ๗.๑ บัตรประจำตัวประชาชน แต่ถ้าผู้สมัครรับเลือกตั้งเป็นบุคคลซึ่งไม่ต้องมีบัตรประจำตัวประชาชนตามกฎหมาย ให้ใช้บัตรประจำตัวหรือหลักฐานอื่นใดของทางราชการที่มีรูปถ่าย และมีหมายเลขประจำตัวประชาชนสามารถแสดงตนได้พร้อมสำเนา จำนวน ๑ ฉบับ

 ๗.๒ สำเนาทะเบียนบ้านฉบับเจ้าบ้าน พร้อมสำเนา จำนวน ๑ ฉบับ

 ๗.๓ ใบรับรองแพทย์

 ๗.๔ ค่าธรรมเนียมการสมัครผู้บริหารท้องถิ่น จำนวน ๕,๐๐๐ บาท

 ๗.๕ รูปถ่ายหน้าตรงไม่สวมหมวก หรือรูปภาพที่พิมพ์ชัดเจนเหมือนรูปถ่ายของตนเอง ขนาดกว้างประมาณ ๘.๕ เซนติเมตร ยาวประมาณ ๑๓.๕ เซนติเมตร จำนวน ๕๐ รูป

 ๗.๖ หลักฐานการศึกษา (กรณีที่กฎหมายว่าด้วยการจัดตั้งองค์กรปกครองส่วนท้องถิ่นกำหนดคุณสมบัติเพิ่มเติม) พร้อมสำเนา จำนวน ๑ ฉบับ

 ๗.๗ หลักฐานอื่นๆ ที่จำเป็น เช่น เอกสารใบเปลี่ยนชื่อตัว หรือชื่อสกุล สูติบัตร หลักฐานหรือใบรับรองแสดงการเกิด ถิ่นที่อยู่ หรือการเสียภาษีให้กับท้องถิ่น พร้อมสำเนา จำนวน ๑ ฉบับ เป็นต้น

/ผู้ใดมีคุณสมบัติ...

-๒-

 ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้ง ตามที่กฎหมายกำหนด ประสงค์จะสมัครรับเลือกตั้งเป็นนายกเทศมนตรีตำบลชะมาย ให้ยื่นใบสมัครด้วยตนเองตามวัน เวลา สถานที่ และหลักฐานการรับสมัครตามที่กำหนดในข้อ ๒ ข้อ ๓ และข้อ ๗ ทั้งนี้ จะสมัครรับเลือกตั้งได้เพียงหนึ่งเขตเลือกตั้งเท่านั้น

 ประกาศ ณ วันที่ ๕ เดือนมกราคม พ.ศ. ๒๕๕๕

 (ลงชื่อ) สุทธิพร รสมาลี

 ( นายสุทธิพร รสมาลี )

 ผู้อำนวยการการเลือกตั้งประจำเทศบาลตำบลชะมาย